สังคมข่าวหุ้นเกียรติก้อง ว่องไวยากร
หนังสือพิมพ์ข่าวหุ้นธุรกิจรายวัน กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 5 สิงหาคม 2558***********ลุ้นประชุม กนง.วันนี้
5 ส.ค. 2558

หนังสือพิมพ์ข่าวหุ้นธุรกิจรายวัน  กระบอกเสียงอิสระของตลาดทุน ที่ได้รับความนิยมสูงสุดของประเทศ ฉบับประจำวันพุธที่ 5 สิงหาคม 2558***********ลุ้นประชุม กนง.วันนี้
*********ประชุมคณะกรรมการนโยบายการเงินวันนี้ จะออกหัวหรือก้อย ตลาดยังคงต้องเฝ้าติดตาม กรณีที่คงดอกเบี้ยไม่ผลอะไรมากนัก เพราะมีการคาดการณ์กันล่วงหน้าแล้วว่าจะคงดอกเบี้ยอาร์พีไว้ที่ 1.50% แต่ถ้าเป็นกรณีลดดอกเบี้ยลงอย่างน้อย 0.25% ย่อมเกิดอาการเซอร์ไพรส์แน่นอน ตลาดหุ้นก็น่าจะเด้งรับได้ในระยะสั้นๆ แต่ระยะยาวแล้วยังไม่มีสัญญาณฟื้นตัว มีแต่ไซด์เวย์ไปอย่างนี้ จนกว่าตัวเลขทางเศรษฐกิจต่างๆ จะออกมาดี ทั้งจีดีพีและตัวเลขส่งออก จะพึ่งตัวเลขท่องเที่ยวเพียงอย่างเดียวคงไม่ไหว ต่างชาติก็ยังขายไม่หยุด
*********หุ้นกลุ่มพลังงานกดดันตลาดอีกแล้ว อ่อนไหวไปตามราคาน้ำมัน ถ้าตราบใดที่กลุ่มนี้ยังเป็นตัวชี้นำตลาดก็คงต้องเห็นดัชนีผันผวนอย่างนี้ต่อไป ทั้งปตท. และลูกๆ ที่ล้วนเป็นหุ้นบลูชิพ มีมาร์เก็ตแคปสูง
*********PK ตั้งแต่กลับมาเทรดใหม่ราคามีวิ่งมาราธอนมาตลอด ตั้งแต่วันที่ 28 ก.ค. ก็ยังไม่มีทีท่าว่าจะหยุดลง ทั้งๆ ที่ผลประกอบการก็ไม่โดดเด่นอะไรมาก แถมปีนี้อาจต่ำกว่าปีก่อนด้วย แต่มีผู้ถือหุ้นใหญ่อย่างแบงก์กรุงเทพ ก็ดูค่อนข้างแข็งแรงอยู่ ถ้าจะซื้อเล่นรอบพอไหว แต่จะติดใจค้างคืนต้องระมัดระวัง
**********ITD นักลงทุนยังไม่ตอบรับกับข่าวเซ็นสัญญาทวาย งานนี้คงต้องรอให้เปิดแชมเปญฉลองถึงจะเชื่อถือได้ เพราะที่ผ่านมาก็เลื่อนเซ็นสัญญากันมาโดยตลอด แต่ผู้บริหารของบริษัท ทวาย ดีเวลลอปเม้นท์ยืนยันนั่งยันว่าจะเซ็นวันพรุ่งนี้ ก็ต้องติดตามดูกัน ล่าสุด ITD ก็ได้เซ็นสัญญา  3 โครงการมูลค่าพันล้านบาทเป็นโครงการในประเทศล้วนๆ 
***********ADVANC กำไรก็ดีปันผลก็ดี แต่ราคาไม่ค่อยดี สาเหตุหนึ่งน่าจะมาจากกำไรไตรมาสสองนี้ มีกำไรพิเศษรวมอยู่ด้วย ถ้าหากนับกันเฉพาะกำไรจากผลดำเนินงาน ยังลดลง 4.8% qoq ดังนั้นคงต้องรอให้ย่อลงมาระยะหนึ่งก่อนที่จะรับได้
******************AJD พระเอกตัวจริง เป็นไปตามคาดหมาย เฮียอมรหลังจากที่แยกทางกับผู้ถือหุ้นใหญ่รายหนึ่ง ก็ได้คู่มั่นคู่หมายใหม่ น่าตาดีกว่าเดิม และยังเป็นเศรษฐีอันดับหนึ่งของจีน แบบนี้เขาเรียกว่าถูกรางวัลที่หนึ่งเลยล่ะ ราคารูดมาจาก 5 บาท เหลือแค่บาทเดียวถูกแสนถูก ไม่มีอะไรถูกกว่านี้อีกแล้ว ดีกว่าหุ้นบลูชิพที่นำตลาดเป็นไหนๆ ที่ราคาไม่ค่อยขยับ เหมือนคนแก่ ถือยาวเป็นวีไอก็ไม่รู้ว่าเมื่อไหร่จะกลับมาจริงมั้ย
******************EA โดนมรสุมรุมเร้าตลอด ตั้งแต่กรณีโอนหุ้นที่ยังไม่จบ แม้ว่าผลประกอบการจะไม่ได้รับผลกระทบ แต่ความเชื่อมั่นลดลงมากกว่า ถ้ามาดูงานในมือก็มีค่อนข้างมากอยู่ ทั้งโรงไฟฟ้าพลังงานแสงอาทิตย์ และพลังงานลม ที่จะทยอยเปิดตัว โดยมี DEMCO เป็นพันธมิตรรับเหมาก่อสร้างโรงไฟฟ้า แต่ยังไงหากจะเข้าไปรับก็รอย่ออีกหน่อยจะดีกว่า เพราะตอนนี้เทรดกันที่พี/อี 46 เท่ามิใช่น้อย
***************SIRI ยอดขายโครงการเดอะ ไลน์ สุขุมวิท 71 พรีเซลส์เมื่อวันที่ 1-2 ส.ค.ที่ฮ่องกง สิงคโปร์ และไต้หวัน ได้รับการตอบรับเกินคาดกว่า 1 พันล้านบาท เกินกว่าเป้าที่คิดไว้อีก งานนี้คงสวนทางกับตลาดบ้านเราที่ซบเซาเงียบเหงา แบบนี้ถ้ารายอื่นจะเอาตัวอย่างเสียค่าเครื่องบินไปขายต่างประเทศบ้างคงไม่ว่าอะไร
***********อนุมัติแล้วบอร์ด TRC มีมติให้จัดสรรและเสนอขายหุ้นสามัญเพิ่มทุนจำนวน 330 ล้านหุ้น มูลค่าที่ตราไว้ 0.125 บาท ให้แก่บุคคลในวงจำกัด หรือพีพี จำนวน 16 ราย  ราคาหุ้นละ 2.20 บาท เงินที่ได้มาจากการเพิ่มทุนครั้งนี้ บริษัทเหมืองแร่โปแตชอาเซียนโน่น  ****************BMCL วิ่งสวนตลาดฯ ได้แรงเชียร์จากโบรกฯ ราคาที่คาดไว้ หลังควบรวมกิจการแถวๆ 2.73 บาท เปลี่ยนเป็นบริษัทใหม่(BEM) ปัจจัยพื้นฐานของบริษัทใหม่ที่ครบวงจรทั้งธุรกิจทางด่วนและระบบรางซึ่งยังเติบโตได้อีกมากจากการพัฒนาระบบโครงสร้างพื้นฐานของประเทศ ขณะที่ราคาในกระดานยังมีอัพไซด์สูงอยู่
*********** การบินไทยกู้เงินอีกแล้ว จากกระทรวงการคลังเป็นงวดที่ 3 จำนวน 50 ล้านดอลลาร์ ภายในเดือนนี้ เพื่อซื้อคืนเครื่องบิน A340-600 จำนวน 6 ลำ หลังจากโละขายเครื่องบินเก่าไปหลายลำ ปรับเส้นทางบินก็หลายเส้นทาง งานนี้จะได้มีกำไรกับเขาเสียที
************CHO ตีปีก เตรียมเซ็นสัญญารถเมล์เอ็นจีวี489 คัน กับขสมก.  หลังศาลปกครองกลาง มีคำสั่งไม่รับคำฟ้องไว้พิจารณาและให้จำหน่ายคดีออกจากสารบบความในคดีที่บริษัท เบสท์ริน กรุ๊ป จำกัด ยื่นฟ้ององค์การขนส่งมวลชนกรุงเทพ
****************หุ้นร้อนประจำวัน 4 ส.ค. 2558 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการ คือ บริษัท เอเซีย พรีซิชั่น จำกัด (มหาชน) หรือ APCS ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 05 ส.ค.- 25 ส.ค. 2558***************